01130152 | Jaarboeke 2016 | Universiteit van Pretoria
Program: BA Inligtingsontwerp Inligtingsontwerp
01130152 Fakulteit Geesteswetenskappe
Duur van studie: 4 jaar Totale krediete: 631
Dr F Cassim
[email protected] +27 (0)124205188
Hierdie program fokus op inligtingsontwerp en kandidate kwalifiseer vir toegangsvlak-aanstellings in die massakommunikasie-industrieë van grafiese ontwerp, reklame, 'branding', advertensiewese sowel as uitsaai- en uitgewerswese. Met 'n sterk sosiale onderbou inkorporeer die program ontwerpstrategieë, ontwerptoepassing en ontwerp-produkte in druk, omgewings- en skermbasismedia en -tegnologieë.
Om toelating te behou sal daar van leerders verwag word om 'n TPT van ten minste 28 in Graad 12 te behaal. Voornemende studente wat reeds voorlopige toelating tot hierdie studieprogramme ontvang het maar 'n TPT van ten minste 27 in Graad 12 behaal het sal deur die Toelatingskomitee oorweeg word indien plekke beskikbaar is. Die Toelatingskomitee van die Fakulteit Geesteswetenskappe sal hierdie studente oorweeg sodra die uitslag van die Nasionale Normtoets (National Benchmark Test NBT) beskikbaar is en onderhewig aan die beskikbaarheid van plekke.
'n TPT van 30 sowel as Departementele keuring word vereis vir BA Inligtingsontwerp. Die keuringsprosedure word hieronder omskryf.
Departementele keuring is nodig om vir hierdie program te kan registreer. Alhoewel kuns as Graad 12-vak nie 'n vereiste is nie, moet 'n kandidaat sy/haar kreatiewe potensiaal en toewyding tot die gekose veld van studie demonstreer ten einde te oorweeg te word vir die merietekeuring. Daar word derhalwe van kandidate verwag om 'n portefeulje van werk voor te lê vir merietekeuringsoorweging en, indien uitgenooi, om 'n reeks toetse af te lê, sowel as om 'n onderhoud te voer met 'n keuringspaneel. Kontak die koördineerder in hierdie verband. 'n Student wat hierdie program kies, moet gedurende die derde en vierde studiejare minstens ses weke in 'n ontwerp- of reklameateljee werk wat deur die koördineerder goedgekeur is.